شه‌فه‌ق نيوز/ دادگاى سه‌ربازى ته‌بريه‌ى ئدوارد گالاگر سه‌ركرده‌ى فه‌رمانده‌يى ده‌رياوانى تايبه‌ت ئه‌مريكى كرد له‌ تومه‌ت ئه‌نجامداين تاوان له‌ عراق سه‌باره‌ وه‌ كوشتن و تومه‌ته‌يل تر ته‌نيا ئه‌وه‌ نه‌دێ ك له‌ وێنه‌يگ وه‌ل ته‌رم يه‌كيگ له‌ زيندانه‌يل له‌ ريكخرياگ تيرۆريستى داعش ده‌رچيه‌.
له‌ى باوه‌ته‌و قسه‌وباس له‌ناونى ده‌سه‌ى دادوه‌رى وه‌رده‌وام بوێ ك شماره‌يان هه‌فت داوه‌ر بوين ئه‌را ماوه‌ى هه‌يشت سه‌عات وه‌رجه‌ ئه‌وه‌گ حوكم دويايى بيه‌ن له‌باره‌ى گالاگر، ك گرنگى دۆناڵد تره‌مب سه‌رۆك ئه‌مريكا كيشا خوه‌ى.
جى باسه‌، ئدوارد گالاگر وه‌ كوشتن و دروسكردن كيشه‌و گرفت له‌ دادگه‌رى و چه‌ن تاوانيگ تومه‌تبار كريا و له‌وانه‌يش چركانن وێنه‌ وه‌ل ته‌رم ديله‌يل كوشياگ.
